Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 865/12/3309	Trenčín, 28.12.2012
EEČ : 2-28-223-2012

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 89,00 € 
b.	Peňažná suma určená na všeobecne prospešné účely: 30,00 € 
c.	Konkrétny adresát peňažnej sumy určenej na všeobecne prospešné účely: štát 
d.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX pod spisovou značkou ORP-867/1-OVK-TN-2012.
dňa 01.09.2012 v čase okolo 00,30 hod. v obci XXXXX po tom, ako našiel na zemi pri amfiteátri peňaženku poškodeného, prišiel na adresu svojho trvalého pobytu, prihlásil sa cez WIFI na internetovú stránku ShopCity.sk, z ktorej si objednal tovar v hodnote 89 eur a za tovar zaplatil platobnou kartou, ktorá sa nachádzala v nájdenej peňaženke.
Odôvodnenie: 
Uznesením vyšetrovateľa OR PZ  v Trenčíne sp.zn. ORP-867/1-OVK-TN-2012 zo dňa 20.09.2012 bolo podľa § 206 ods. l Tr. por. vznesené obvinenie XXXXX  pre prečin  neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1    Tr. zákona na tom skutkovom základe, že dňa 01.09.2012 v čase okolo 00,30 hod. v obci XXXXX po tom, ako našiel na zemi pri amfiteátri peňaženku poškodeného, prišiel na adresu svojho trvalého pobytu, prihlásil sa cez WIFI na internetovú stránku ShopCity.sk, z ktorej si objednal tovar v hodnote 89 eur a za tovar zaplatil platobnou kartou, ktorá sa nachádzala v nájdenej peňaženke.
	
	Preskúmaním na vec sa vzťahujúceho spisového materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v § 220 ods. l Tr. poriadku.

	Obvinený a poškodený s uzatvorením zmieru počas prípravného konania vyslovili súhlas. Obvinený slobodne, vážne  vyhlásil, že spáchal skutok, pre ktorý je trestne stíhaný, poškodenému XXXXX nahradil škodu spôsobenú trestným činom. Súčasne obvinený navrhol zloženie peňažnej sumy na všeobecne prospešné účely vo výške 30.- eur na účet prokuratúry, ktorú prokurátor považuje za dostačujúcu. Uvedená suma je určená štátu na peňažnú pomoc obetiam trestnej činnosti. Táto čiastka bola obvineným zložená na hotovostný účet Okresnej prokuratúry XXXXX.

	Obvinený doposiaľ nebol súdne trestaný, ani priestupkovo riešený.

	Vzhľadom na povahu a závažnosť spáchaného činu, na mieru,  akou bol trestným činom dotknutý verejný záujem, na osobu obvineného a jeho osobné a majetkové pomery, som dospel k záveru, že takýto spôsob rozhodnutia je dostačujúci.

	Vzhľadom na splnenie podmienok pre schválenie zmieru a zastavenie trestného činu rozhodol som tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriel Žedényi
prokurátor